Anugerah Right Livelihood

Anugerah Right Livelihood (Right Livelihood Award) ialah anugerah antarabangsa tahunan yang bertujuan untuk "menghargai dan menyokong penyelesaian praktikal dan contoh terhadap masalah-masalah paling penting yang dihadapi dunia pada kini". Anugerah ini juga bertujuan untuk mempromosikan penyelesaian masalah-masalah antarabangsa yang dikemukakan para pemenang.Right Livelihood Award history 

Anugerah ini diasaskan oleh dermawan Jerman-Sweden, Jakob von Uexkull pada 1980.Jawetz, Pincas. 30th Right Livelihood Awards: Wake-up calls to secure our common future. SustainabiliTank. 13 Okt. 2009. Pemenang anugerah ini ditentukan oleh para hakim antarabangsa yang dibantu oleh lima orang ahli lembaga tetap anugerah dan dipilih berdasarkan pelbagai bidang seperti keamanan, kesihatan dan pembangunan mampan.

Anugerah ini juga digelar sebagai "Hadiah Nobel Alternatif," tetapi anugerah ini tiada sebarang kaitan dengan hadiah Nobel ataupun yayasannya.

Setakat 2013, 153 penerima telah dianugerahi dengan anugerah ini dalam kalangan 64 buah negara. Penerima-penerima anugerah ini termasuklah Anwar Fazal, Sahabat Alam Malaysia dan Munir Said Thalib.

 Rujukan 

 Pautan luar 


 Laman rasmi Anugerah Right Livelihood

Kategori:Penerima Anugerah Right Livelihood
Kategori:Penubuhan 1980
Kategori:Anugerah keamanan
Kategori:Anugerah alam sekitar